dyptrykk
Store norske leksikon,Samfunn,Medier,Grafisk industri,Teknologi og materialer i grafisk industri
Dyptrykk er innen grafisk industri en rotasjons-trykkmetode der skriften eller bildet som skal gjengis, er etset ned i en kobbersylinder som dyppes i en tyntflytende farge. Fargen skrapes vekk fra overflaten, slik at bare den gjenværende fargen i sylinderens fordypninger avsettes på papiret.
Ved dyptrykk oppnås myke overganger i gjengivelser av foto. Selve prinsippet for dyptrykk utgår fra kobberstikket og raderingen, som også er en form for dyptrykk, men betegnelsen ’dyptrykk’ benyttes vesentlig om maskinelt dyptrykk.Metoden for maskinelt dyptrykk ble uteksperimentert av maleren Karl Klietsch i England, hvor den første dyptrykkpressen ble konstruert cirka 1890. Grafisk kunst I grafisk kunst (grafikk) brukes ordet dyptrykk eller intaglio om ulike radér- og tresnitt-teknikker, for eksempel kobberstikk og etsning. Les mer i Store norske leksikon grafikk grafiske trykkmetoder høytrykk kobberstikk